શિક્ષક રવિ રાણાએ આક્ષેપ કર્યો છે કે શાહીબાગ પી.આઈ.એ ફરિયાદ નોંધાતાં તેઓને બોલાવ્યા હતા અને માર મારતાં કિડની પર અસર થઈ છે. જોકે શાહીબાગ પી.આઈ.એ આ વાતને નકારતાં જણાવ્યું હતું કે આક્ષેપ પાયાવિહોણા છે. શિક્ષક રવિએ ૪૫ મિનિટના પિરિયડમાં માત્ર વિદ્યાર્થીઓને માર જ માર્યો છે. વિદ્યાર્થીઓ ભણતા ન હોવાને કારણે તેણે પ્રેમથી સમજાવટથી કામ લેવાની જગ્યાએ ચાર વિદ્યાર્થીઓને અને ચાર વિદ્યાર્થિનીઓને ૮૦ જેટલી ફૂટપટ્ટી મારી હતી. જેથી તેઓ ઘાયલ થતાં તેમને હોસ્પિટલ ખસેડાયા હતા. બીજી તરફ પોલીસને સ્કૂલ સત્તાધીશો દ્વારા શિક્ષકની ક્રૂરતા દર્શાવતા સીસીટીવી ફૂટેજ પણ આપ્યા હતા. જેમાં સતત તેણે વિદ્યાર્થીઓને માર મારતા હોવાનું બહાર આવ્યું છે.